
SPOROČILO ZA MEDIJE
Osrednja prekmurska slovesnost ob dnevu združitve prekmurskih Slovencev z matičnim narodom bo v Murski Soboti 
Pred nami je državni praznik, dan združitve prekmurskih Slovencev z matičnim narodom. Po lanskoletnem sklepu Vlade o sistemizaciji državnih proslav bodo državne proslave ob tem prazniku organizirane na vsakih pet let, torej bo naslednja šele leta 2014. Zato je župan Anton Štihec dal pobudo prekmurskih županom, da ta praznik obeležijo z osrednjo proslavo, ki jo bodo izmenično organizirale občine v Prekmurju. Večina županov je to pobudo pozdravila in tako bo letošnja osrednja prekmurska proslava v Murski Soboti v torek, 16. 8. 2011 ob 19.00 v Gledališču Park. 
Slavnostni govornik na prireditvi bo pisatelj in publicist Vladimir P. Štefanec, v kulturnem programu bodo nastopili Vokalna skupina Bel Canto z umetniško vodjo Gabrielo Bratina, Soboški harmonikarski orkester z umetniškim vodjem Matejem Zavcem, sopranistka Gabriela Bratina ter Anita Gregorec, ki bo interpretirala besedila.

Vljudno vabljeni!

 
_______________________________________________________________

Dodatne informacije: Sabina Gutalj, tel: 02 /525 16 18, faks: 02/ 525 16 14,

                                     e-pošta: sabina.gutalj@murska-sobota.si
